Aili Keskitalo

Aili Keskitalo (født 29. oktober 1968 i Hammerfest) er en norsk samisk politiker fra Kautokeino. Hun representerer Norske Samers Riksforbund. 

Hun var sametingspresident i det norske Sametinget i tre perioder, fra 2005 til 2007, fra 2013 til 2016 og fra 2017 til hun i 2021 overlot presidentvervet til partifellen Silje Karine Muotka.

Keskitalo ble partileder for Norske Samers Riksforbund første gang i 2003, og har vært innvalgt representant på Sametinget fra 2005 til 2021. Hun er gift og har tre barn. 

Hun har Master of Public Administration fra Copenhagen Business School, med avhandlingen Høyere utdanningsinstitusjoner for urfolk -i en moderniseringstid : en komparativ analyse av endringer i rammebetingelser for Sámi allaskuvla/Samisk høgskole og Ilisimatusarfik ved årtusenskiftet.

Verv i Sametinget 
 2017–2021 Sametingspresident
 2013–2016 Sametingspresident
 2009–2013 Medlem av plan- og finanskomitéen
 2007–2009 Parlamentarisk leder for NSRs sametingsgruppe
 2005–dd Medlem av Samisk parlamentarisk råd
 2005–dd Medlem av styret i Parlamentarisk råd
 2007–2009 Medlem av oppvekst- og utdanningskomitéen
 2005–2007 Sametingspresident

Verv 
 2013–d.d. Medlem av SCPAR (Standing Comittee of Parlamentariens of the Arctic Region)
 2009–2013 Medlem av Barents regionråd
 2008–2013 Leder i Norske Samers Riksforbund
 2003–2005 Leder i Norske Samers Riksforbund 
 2003–2005 Leder i Guovdageainnu Sámiid Searvi 
 2001–2003 Styremedlem i Guovdageainnu Sámiid Searvi

Referanser

Litteratur 
 Torunn Pettersen, Jorunn Eikjok, Aili Keskitalo (2002): Vil de ikke – eller slipper de ikke til? En undersøkelse av den lave kvinnerepresentasjonen på Sametinget i Norge. Guovdageaidnu/Kautokeino, Sámi Instituhtta/Nordisk Samisk Institutt, Sámi allaskuvla/Samisk høgskole
 Aili Keskitalo (2005): Høyere utdanningsinstitusjoner for urfolk -i en moderniseringstid : en komparativ analyse av endringer i rammebetingelser for Sámi allaskuvla/Samisk høgskole og Ilisimatusarfik ved årtusenskiftet

Se også 
 Sametinget
 Sametingsrådet
 Sametingsvalg

Eksterne lenker 
 
 
 
  «Aili Keskitalo» i Store norske leksikon
  Profil på Sametinget.no
  Aili Keskitalos blogg

Norske sametingspolitikere
Samiske politikere
NSR-politikere